32003D0083
L 032/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 февруари 2003 година
за изменение на Директива 95/70/ЕО на Съвета относно въвеждане на минимални общностни мерки за контрол на някои болести по двучерупчестите мекотели
(нотифицирано под номер С(2003) 432)
(текст от значение за ЕИП)
(2003/83/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/70/ЕО на Съвета от 22 декември 1995 г. относно въвеждане на минимални общностни мерки за контрол на някои болести по двучерупчестите мекотели (1), изменена с Решение 2001/293/ЕО на Комисията (2), и по-специално член 9, втора алинея от нея,
като има предвид, че:
(1)
В Директива 95/70/ЕО се изброяват сериозни болести по двучерупчестите мекотели, за които се прилагат определени разпоредби за наблюдение и контрол на болестта, съгласно предвиденото в упоменатата директива.
(2)
За да се вземе предвид развитието на положението по отношение на заболеваемостта в Общността и в трети страни, както и научните познания и практическия опит, придобити през последните години, следва да се актуализира списъкът с болестите по мекотелите, патогените и възприемчивите видове, който фигурира в приложение Г към Директива 95/70/ЕО.
(3)
Специално внимание следва да се обърне на болестите, които биха причинили сериозни вреди на стадата от мекотели, ако се появят или разпространят в Общността, като например болестите, за които се уведомява Международното бюро по епизоотии (МБЕ) и болестите, които са редки или екзотични за Общността.
(4)
Видовете, които се посочват като възприемчиви по отношение на въпросните болести и патогени, трябва най-малко да съвпадат с включените в последното издание на Международния кодекс за здравето на водните животни на МБE.
(5)
Следва да се предвиди срок за въвеждането на новите изисквания.
(6)
Директива 95/70/ЕО следва съответно да се измени.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение Г към Директива 95/70/ЕО на Съвета се заменя с приложението към настоящото решение.
Член 2
Настоящето решение се прилага от 8 април 2003 г.
Член 3
Адресати на настоящото решение са държавите-членки.
Съставено в Брюксел на 5 февруари 2003 година.